钦定古今图书集成/理学汇编/文学典/第190卷 > 释皎然诗式 > 《辩体有一十九字》
## 钦定古今图书集成/理学汇编/文学典/第190卷 > 释皎然诗式 > 《辩体有一十九字》

夫诗人之思初发，取境偏高，则一首举体便高；取境
偏逸，则一首举体便逸，才性〈一作情性〉等字亦然，故各归
功一字，偏高、偏逸之例，直于诗体篇目，“风貌”不妨一
字之下。风律外彰，体德内蕴，如“车之有毂，众辐归焉。”
其一十九字，括文章德体风味尽矣，如《易》之有彖辞
焉。今但注于前卷中，后卷不复备举，其“比”、“兴”等六义，
本乎情思，亦蕴乎十九字中，无复别出矣。

高　风韵切畅曰“高。”

逸：　体格闲放曰“逸。”

贞　放词正直曰“贞。”

《忠》　临危不变曰“忠。”

《节》　持节不改曰“节。”

《志》　立性不改曰“志。”

气　风情耿耿曰“气。”

情　缘境不尽曰“情。”

思　气多含蓄曰“思。”

德　词温而正曰“德。”

诫　检束防闲曰诫。

闲　性情疏野曰“闲。”

达　心迹旷诞曰“达。”

悲　伤甚曰“悲。”

“怨”：　词理凄切曰“怨。”

意，　立言曰“意。”

力：　体裁劲健曰力。

“静　非如松风不动，林狖未鸣”，乃谓意中之静。
远　非谓“淼淼望水，杳杳看山”，乃谓意中之远。